LV Eiropas Savienības Oficiālais Vēstnesis C 270/11

Dalībvalstu sniegtā informācija par valsts atbalstu, ko piešķir, pamatojoties uz Komisijas 2001. gada 12. janvāra Regulu (EK) Nr. 68/2001 par EK Līguma 87. un 88. panta piemērošanu mācību atbalstam

(2005/C 270/06)

(Dokuments attiecas uz EEZ)

Atbalsta numurs: XT 43/03

Dalībvalsts: Vācija

Reģions: Hanzas brīvpilsēta Brēmene

Atbalsta shēmas vai uzņēmuma, kas saņem atbalstu, nosaukums: Brēmenes Federālās zemes atbalsta programma kvalifikācijas veicināšanai Brēmenes ekonomikā (LAQ) — piesaistīšana uzņēmumiem

Juridiskais pamats: §§ 23, 44 Landeshaushaltsordnung (LHO) der Freien Hansestadt Bremen (dort vorliegend)

Pasākuma paredzamās gada izmaksas vai atsevišķo piešķīrumu kopsumma, ko saņem uzņēmums: Dotācijas piešķir pieejamo budžeta līdzekļu ietvaros. Līdz 2006. gadam programmas īstenošanai ik gadus ir plānoti EUR 250 000

Atbalsta maksimālā intensitāte: Regulas (EK) Nr. 70/2001 1. pielikuma 1. panta 1. rindkopas nozīmē: mazajiem uzņēmumiem — maksimāli 65 %, pārējiem uzņēmumiem — maksimāli 50 %

Piešķiršanas laiks: Atbalstus piešķir pēc iesnieguma saņemšanas pirms kvalifikācijas pasākumu uzsākšanas. Pasākumi, kuri jau ir sākušies, netiek atbalstīti

Atbalsta shēmas vai atsevišķā piešķīruma darbības laiks: Programma stājas spēkā 1.10.2003. un izbeidzas 31.12.2006

Atbalsta mērķis: Darbspēka potenciāla stiprināšana Hanzas brīvpilsētā Brēmenē, kvalificējot darbiniekus/darbinieces jaundibinātos uzņēmumos un reģionālo uzņēmumu pārvietošanas gadījumā. Tiek atbalstīti tādi nodarbinātie, kuri, piedaloties vispārējas un plašas kvalifikācijas pasākumos, atbilstoši jaunākajām atziņām var iegūt prasmes ražošanas, tehnoloģiju, informātikas, komunikāciju, multimediju un vides tehnoloģiju jomās, apgūstot jaunas darba formas un organizācijas struktūras, paplašinot zināšanas svešvalodās, valstu kultūras, kā arī kvalitātes nodrošinājuma sfērā. Atbalsts īpašiem izglītojošiem pasākumiem netiek sniegts. Atsevišķu darba ņēmēju kvalifikācijas celšana, piemēram, profesionālās kvalifikācijas diploma iegūšana, netiek atbalstīta

Attiecīgās tautsaimniecības nozares: ES definīcijas nozīmē programma ir paredzēta galvenokārt Hanzas brīvpilsētas Brēmenes mazajiem un vidējiem uzņēmumiem — amatniecības, tirdzniecības, rūpniecības uzņēmumiem, uz amatniecību orientētajām brīvo profesiju pārstāvjiem, kā arī tūrisma un citu pakalpojumu sniedzējiem

Iestādes, kas saņem piešķīrumu, nosaukums un adrese:

Bremerhavener Arbeit GmbH Friedrich-Ebert-Straße 6 D-27570 Bremerhaven

Sīkāka informācija:

Darba tiesību, sieviešu tiesību, veselības aizsardzības, jaunatnes un sociālo lietu senators Referat 24 — Frau Zaremba Bahnhofsplatz 29 D-28195 Bremen

Atbalsts Nr.: XT 8/03

Dalībvalsts: Apvienotā Karaliste

Reģions: Ziemeļīrija

Atbalsta shēmas nosaukums vai uzņēmuma, kas saņem individuālu atbalstu, nosaukums: Mācības saziņas, sapratnes un integrācijas uzlabošanai piegādes ķēdē

Juridiskais pamats:

— Agriculture Act 1949

— Agriculture (Miscellaneous Provisions) Act (Northern Ireland) 1970

Gada izdevumi, kas plānoti saskaņā ar shēmu, vai kopējais uzņēmumam piešķirtā individuālā atbalsta apjoms:

2003./04.g.: 0,23 miljoni GBP

2004./05.g.: 0,24 miljoni GBP

2005./06.g.: 0,25 miljoni GBP

Kopā: 0,724 miljoni GBP, lai apmācītu 890 dalībniekus.

Neviens individuāls saņēmējs nesaņems vairāk par 1 miljonu EUR.

Vidējais atbalsts vienam saņēmējam sasniedz GBP 850

Atbalsta maksimālā intensitāte: Programmas faktiskā atbalsta intensitāte ir 75 %. Tas atbilst maksimāli atļautajai atbalsta intensitātei 75 %, pamatojoties uz šādiem rādītājiem:

70 % vispārīgām mācībām mazajiem un vidējiem uzņēmumiem. Visi apmācāmie nāk no MVU, kā noteikts Regulas (EK) Nr. 68/2001 1. pielikumā. Mācības ir vispārīgas, jo kvalifikācija ir atvērta dažādu uzņēmumu darba ņēmējiem, ir nododama uz citām nozarēm un uzlabo indivīdu nodarbinātības iespējas. Apmācāmo atbilstību pārbaudīs, reģistrējot kursam;

5 % reģionālais atbalsts. Ziemeļīrija kvalificējas reģionālajam atbalstam saskaņā ar Līguma 87. panta 3. punkta c) apakšpunktu

Īstenošanas datums: 2003. gada aprīlis

Shēmas vai individuālā atbalsta piešķīruma ilgums: no 2003. gada 1. aprīļa līdz 2006. gada 31. martam

Atbalsta mērķis:

— Nodrošināt “vispārīgas mācības”, lai uzlabotu saziņu, sapratni un integrāciju starp ražotājiem, pārstrādātājiem un dažādiem mazumtirgotājiem piegādes ķēdē.

— Uzlabot kompetences un prasmes piegādes ķēdes jautājumos, kā mainīgās tirgus un patērētāju prasības, vajadzība pēc lejupējiem uzņēmumiem piegādes ķēdē, labumi no sadarbības un uzņēmējdarbības instrumentu izpratnes, kas ļauj visā piegādes ķēdē labāk ievērot patērētāju vajadzības.

— Iedrošināt dalībniekus un dot tiem iespēju pieņemt informētus lēmumus par savu uzņēmumu nākotni uz objektīvas informācijas pamata, pieņemt labāko praksi, efektīvi vadīt pārmaiņas un piekļūt informācijai, kā arī to interpretēt.

— Galu galā uzlabot apmācāmo nodarbinātības iespējas.

— Programma būs orientēta uz lauksaimniekiem, lauku saimniecību ģimeņu un asociēto uzņēmējdarbību locekļiem no mazajiem un vidējiem uzņēmumiem.

— Tiks nodrošināts šāds mācību vietu skaits: — 2003/04: 297 — 2004/05: 297 — 2005/04: 296

Mācību vietas kopā = 890

Tautsaimniecības nozares: Lauksaimniecība, dārzkopība un saistītā uzņēmējdarbība pārtikas jomā

Piešķīrējiestādes nosaukums un adrese: Dr John Speers, Director of Environmental, Food and Central Services, Agri-Food Development Service, Department of Agriculture and Rural Development, Room 547, Dundonald House, Upper Newtownards Rd, Belfast BT4 3SB Northern Ireland